Cristian Popescu Piedone, candidatul pentru Primăria Capitalei a declarat în exclusivitate la Realitatea PLUS că în ciuda zvonurilor apărute nu se va retrage din cursa pentru șefia Bucureștiului. Acesta spune că nu vrea să intre cu nimeni în polemici și nici nu îl interesează scenariile sau sondajele de până acum.
"Sa nu mai puneți burtiere că 'Piedone se retrage, Piedone nu se retrage, nu trage nimeni sforile'. Eu nu am sfori de care cineva ar putea trage. Singura mea sfoară este legătura cu Dumnezeu. Nu îmi este teamă și frică și merg până la capăt pentru că am susținerea acelor 30 de ani în folosul comunității.
Ei rămân în scenariile lor, eu am scenariul meu aici, în teritoriu. Pe mine nu mă interesează sondajele, nici nu mă trezesc și nici nu mă culc cu ele. Eu sunt într-o normalitate.
Hai să nu mai ducem publicul în eroare. Nu există scenariu că Piedone se retrage.
Eu nu intru în polemică cu nimeni, nu sunt în competiție politică. Eu cred că suntem într-o competiție electorală."